Volvo
Volvo (službeno švedski: Volvo Aktiebolaget) je švedska korporacija sa sjedišem u Göteborgu, poznata po proizvodnji automobila, kamiona, autobusa i metalnih konstrukcija.

Historija 
Volvo je osnovan 1926. kao filijala kompanije AB Svenska Kullagerfabriken (SKF kuglični ležaji), a 1935. postao je potpuno nezavisna kompanija. Ispočetka je samo sklapao automobile i kamione od dijelova drugih proizvođača. Vremenom je stao na noge i počeo kupovati svoje dobavljače te tako postao kompletni proizvođač. Proizvođača motora AB Pentaverken kupio je 1930. godine, zatim je kupio proizvođača mjenjača Köpings Mekaniska Verkstad AB 1942. godine, a nakon tog i proizvođača karoserija Svenska Stålpressnings AB 1969.

Kao proizvođač automobila, Volvo proizvodi brojne modele, od malih kompaktnih do velikih i sportskih, ali uvijek polaže specijalnu pažnju na sigurnost i komfor svojih vozila. Volvo Cars, njegovu diviziju koja proizvodi automobile, 1999. kupio je američki Ford.

Volvo je počeo proizvoditi kamione 1928. i vrlo brzo postao poznat kao jedan od vodećih evropskih proizvođača teških i izdržljivih kamiona. Od 1931. Volvo proivodi i autobuse. Početkom 21. vijeka Volvo je kupio nekoliko kompanija, kako bi učvrstio svoju poziciju jednog od vodećih proizvođača kamiona. Tako je 2001. kupio Renaultovu diviziju za proizvodnju kamiona, a šest godina kasnije i japanskog Nissan Diesela.

Volvo također proizvodi brodske motore, traktore i specijalne motore za avione, rakete i industriju, kao i kamping 
vozila i opremu. Pored toga, neke njegove divizije bave se i metalnim konstrukcijama, trgovinom i eksploataciom nafte.

Izvori

Vanjske veze 

 Službene stranice kompanije  
 Volvo Aktiebolaget na portalu Encyclopædia Britannica 

Nastanci 1927.
Švedski proizvođači automobila
Kompanije u Göteborgu